335

**Dr sc. Edin Mutapčić, vanredni profesor**

Pravni fakultet Univerziteta u Tuzli

**“ISTOČNO PITANJE” I BOSNA I HERCEGOVINA**

**PERIOD RAVNOTEŽE (1699-1774)\***

**Sažetak**

U ovom radu se pokušava dati historiografski odgovor o počecima

problematike „Istočno pitanje“. Autor obrađuje navedeno pitanje u periodu

tzv. „perioda ravnoteže“ jer u navedenom periodu iako je prisutno konstantno

slabljenje Osmanskog carstva, ona organizacijom svojih unutarnjih snaga

uspjeva u velikoj mjeri odoliti najezdama svjetskih sila, Habsburškog i

Ruskog carstva, sve do Kučuk Kajnardžijskog mirovnog sporazuma iz 1774.

godine. Poslije ovog rata, u ambicijama dvorova ova dva suparnika

Osmanskog carstva pitanje zaostavštine je glavno političko pitanje obje

monarhije, te se stvaraju planovi za konačnu likvidaciju Osmanskog carstva.

Dakle, opsada Beča i“Veliki rat” (1683-1699) koji je uslijedio predstavljaju

ujedno i početak jednog dekadentnog perioda osmanske historije, ali gotovo

jedno stoljeće je prisutna teorija „nekog čuda“ koje će Osmanlijama vratiti

„staru slavu“.

**Ključne riječi:** Istočno pitanje, Osmansko carstvo, Bosanski ejalet,

Habsburško carstvo, Rusija, demografija, pravo.

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

336

**"THE EASTERN QUESTION" AND BOSNIA AND**

**HERZEGOVINA – THE EQUILIBRIUM PERIOD (1699-**

**1774)\***

**Abstract**

This paper tries to give an answer on a historical beginnings issues

"The Eastern Question". The author deals with this question in the so-called

"Equilibrium period" because in that period, although we have constant

weakening of the Ottoman Empire, it is the organization of its internal forces

managed to largely resist invasions of world powers like Habsburg and

Russian empires until Kucuk Kaynarjy Peace Agreement in 1774. After the

war, the ambitions of the two rival courts Ottoman legacy issue becomes a

major political issue for both monarchies after which they started creating

plans for the final liquidation of the Ottoman Empire. Thus, the siege of

Vienna and the" Great War" (1683-1699) that followed also represent the

beginning of a decadent period of the Ottoman history, but nearly a century

has been theory been present of " a miracle"that will restore the Ottomans"

old glory ".

**Key words:** Eastern question, the Ottoman Empire, Bosnian Eyalet,

Habsburg Empire, Russia, demography, law

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

337

**UVOD**

Navedeni termin („*Istočno pitanje“; res Orientales)* u evropskom

diplomatskom i historiografskom rječniku se uglavnom svodi na status

*osmanske političke baštine*. U prvom planu zbog snage evropskih sila, to je

ona teritorija koje je Osmansko carstvo držalo prvenstveno u jugoistočnoj

Evropi, (Vlaška, Moldavija, Krim, Srbija, Bugarska, Grčka, Albanija,

Makedonija, Bosna) i na Sredozemlju (otoci ovog mora, kao i otoci njemu

pridruženih mora). Slabljenjem carstva ova problematika je proširena na

cjeloukupnu osmansku zaostavštinu. Tako u opseg navedene problematike

ulaze i oni prostori gdje dominantno živi muslimansko stanovništvo, kao što

su: Bliski i Srednji Istok (Sirija, Libanon, Arabija, Palestina, Irak) i Sjeverna

Afrika (Egipat, Tunis, Alžir, Libija).1

Dakle, da preciziramo „*u užem smislu to je pitanje koje se ticalo*

*postanka i opstanka Osmanske carevine kao muslimanske države u Evropi*“.

Uslijed gore navedenih specfičnosti vremenom se to pitanje proširilo i na

pitanje „*opstanka Osmanske carevine na Balkanskom poluotoku i u istočnom*

*Sredozemlju (Levantu)“*.2

**1. Nastanak Istočnog pitanja**

Sam termin Istočno pitanje (Res Orijentalis) prvi puta se u evropskoj

javnosti upotrebljava poslije pomorske bitke kod Lepanta 1571. godine.3 Ova

bitka predstavlja početak kraja mita o nepobjedivosti Osmanskog carstva kod

evropljana.4 U diplomatskim krugovima termin Istočno pitanje se prvi puta

susreće na *Kongresu Sv. alijanse u Veroni* 1822. godine*.*5

\*Ovaj članak predstavlja nastavak rada koji je prezentiran na naučnom skupu pod naslovom

„*Bosanskohercegovačke pravne tradicije u procesu prilagodbe pravnim tekovinama Evropske unije*”

koji je održan u Zenici, 6. XII 2013. godine u organizaciji *International Burch university* i Pravnog

fakulteta u Zenici.

1 Mustafa Imamović, *Historija države i prava Bosne i Hercegovine*, Magistrat, Sarajevo, 2003., 191.

2 M. Imamović, *Historija države i prava BiH, 191.*

3 Fikret Karčić, *„Istočno pitanje“ paradigma za historiju Muslimana Balkana u XX vijeku*, u *Šerijatsko*

*pravo – reformizam i izazovi modernosti*, hrestomatija tekstova i eseja, www.bosnammedia.com,

Sarajevo, 2009. (dalje: F. Karčić, *„Istočno pitanje“*), 168.

4 U pomorskoj bici 7. oktobra 1571. godine, kod Lepanta (današnji Navpaktos u Grčkoj; na sjevernoj

obali ulaza u Korintski zaliv) sukobile su se snage „Svete lige“ (Mletačka Republika, Španjolska,

papa, Malta, Savoja, Genova) protiv flote Osmanskog Carstva. Više: Lovorka Čoralić - Ivana Prijatelj

Pavičić, *Ivan iz Vrane – mletački admiral u Lepantskom boju (1571.)*, Povijesni prilozi, Hrvatski

institut za povijest, Vol.29, Zagreb, 2005., 128.

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

338

Historičari koje se bave Istočnim pitanjem nastanak ovog problema su

različito datirali. Za jedne on je počeo prvim uzmicanjem Osmanskog carstva

poslije bezuspješne opsade Beča 1683. godine, odnosno okončanjem rata

mirovnim ugovorom u Sremskim Karlovcima 1699. godine. Sam termin prvi

puta se u evropskoj javnosti upotrebljava poslije pomorske bitke kod Lepanta

1571. godine.6

Međutim, pomnom analizom događaja, teško se može prihvatiti

apsolutno, periodizacija koja je prisutna u ex jugoslavenskoj historiografiji, u

kojima se period do Bečkog rata naziva „prethistorijom“ Istočnog pitanja“, a

njegov početak se vezuje za navedeni rat. Sa druge strane, u zapadnjačkoj

literaturi imamo činjenicu da u dijelu literature početak ovog problema vezuju

za Kučuk Kajnardžijski mir 1774. godine.7 I doista poslije ovog mirovnog

ugovora u evropskom diplomatskom vokabularu počinje da se upotrebljava

sentencija „*bolesnik sa Bosfora*“ kao opis tadašnjeg stanja Osmanskog

carstva. U tom trenutku u svijesti samih osmanskih vladara se gubi se vjera u

drugu „Hudajbiju“ i rješenje vide u evropeizaciji Osmanskog carstva.

Naravno, to posmatrati sa „balkanske tačke gledišta“ uvijek stavlja pitanje

potencijalne opasnosti i pristranosti u koju historičar može da upadne. Čest

pristup istraživanja ovog pitanja je izrazito „antiosmanski“ sa unaprijed i

vječno postavljenim pravima određenih vjerskih, civilizacijskih i dr. skupina

na određeni prostor. Naravno, u svemu tome prednjače zastupnici

civilizacijskog sukoba, koji prostor žele podijeliti između civilizacija, pri

čemu za tu podjelu je temelj vjerska povezanost većeg dijela tog prostora te

na taj način postoje evropske i azijske religije.

Gledajući u cjelini historiju Osmanskog carstva, veoma se jasno

uočava da prvi znaci krize i značajnijih teritorijalnih gubitaka, se događaju

upravo 1699. godine. Prema tome, neminovno bi bilo vezivanje početka ovog

problema za rezultate Velikog rata (1683-1699).

Vrlo slikovito je to prikazao hrvatski historičar Franjo Rački koji

period Osmanske prisutnosti na Balkanu dijeli na „dva dijela, tj. na plimu i

oseku turskih osvajanja“. „U doba plime čitava je Evropa napela svoje

*5* Vasilj Popović, *Istočno pitanje-istorijski pregled borbe oko opstanka Osmanlijske carevine u Levantu*

*i na Balkanu,* drugo izdanje, Sarajevo, 1965., 3. (nadalje: V. Popović, n. dj.).

6 F. Karčić, *„Istočno pitanje“ paradigma za historiju Muslimana Balkana u XX vijeku*, 168.

7 A. L. Macfie, *The Eastern Question 1774-1923* , Longman, London - New York, 1989., 2.-3.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

339

materijalne i umne snage da zaustavi tursko nadiranje, a u doba oseke

evropska diplomacija *'tare si glavu'* kako da *'uzdrži, ojača i pomladi turstvo*

*na iztoku'*“.8 Naravno Rački je pisao u vrijeme kada je problematika ovog

pitanja bila na vrhuncu sa jasno izraženim „antiosmanskim“ stavom.9

Analizirajući ove događaje i sa aspekta bosanskohercegovačke

historiografije također se nameće isti problem, jer ova mala državica je

gotovo dva stoljeća bila bastion Orijenta prema Zapadu. Naravno, ratovi koji

su rješavani tokom istočnog pitanja debelo su se utkali u današnji

bosanskohercegovački mehanizam. Tu prije svega mislimo, na formiranje

bosanskohercegovačkih granica koje su se postepeno „štucovali“ u svakom

ratu koji je vođen tokom trajanja ovog pitanja. Međutim, u prvi plan, kao

rezultat uspješnosti u odbrani bosanskih granica, moramo staviti današnju

demografsko-vjersku strukturu Bosne i Hercegovine, jer ona je isključivo

rezultat tog otpora. Već mir u Sremskim Karlovcima je u jednoj grubljoj

varijanti odredio današnje bosansko-hercegovačke granice. One su neznatno

mijenjane u brojnim ratovima koji su vođeni na ovim prostorima do

Berlinskog kongresa 1878. godine.10 Osmansko carstvo poslije neuspješnog

Bečkog rata (1683) godine Karlovačkim mirom (1699) godine gubi sve svoje

teritorije na području Ugarske izuzev Banata, zatim Slavoniju, te Srijem - do

linije povučene od ušća Tise do ušća Bosuta. Ovim ratom Bosanski ejalet

postaje pogranično područje sa sjevera (rijeka Sava), zapada – prema

Habsburškom carstvu, dok sa juga uspostavlja se granična linija sa

Mletačkom republikom. U ratu Mletci su dobili Moreju (Peloponez), a u

Dalmaciji, na račun Bosanskog ejaleta, razgraničenje je išlo do sat hoda

unutar linije koja spaja: Knin, Vrliku, Zadvarje, Vrgorac i Gabelu (na

Neretvi).11 Uspjesi Rusije u ovom ratu svodili su se na vezivanje krimskih

Tatara za sebe. Međutim, na mirovnim pregovorima, Rusija je mirom u u

Carigradu, 1700. godine dobila Azov, te oslobađanje od obaveze plaćanja

danka krimskom hanu.12 Ratne okolnosti su Bosanski ejalet ostavile krnjavim

8 Dragutin Pavličević, *Franjo Rački i Istočno pitanje (1860—1885)*, Zbornik, Odsjeka za povijesne

znanosti Zavoda za povijesne i društvene znanosti HAZU/ Zbornik Zavoda za povijesne znanosti IC

JAZU / Zbornik Historijskog zavoda JA / Zbornik Historijskog instituta JA, Vol.9 , Zagreb, 1979.,

190.

9 Ibidem, 185-216.

10 Grupa autora, *Bosna i Hercegovina od najstarijih vremena do kraja Drugog svjetskog rata*, BKC,

Sarajevo, 1998.,133-220.

*11* Grupa autora, *Historija naroda Jugoslavije,* knjiga II, Zagreb – Beograd, 1959., 827-828.

*12* Azov je grad i luka na Donu, 8 km udaljena od Azovskog mora. Ovaj grad je u osmanlijskom posjedu

od 1471. godine. Njegovim dobijanjem ruski car Petar Veliki (1689-1725), započinje sa gradnjom

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

340

“*bez cijelog Cerničkog, Požečkog i Ličkog, te dijelova Kliškog i*

*Hercegovačkog sandžaka*”. Istovremeno ovaj skučeni prostor predstavljao je

utočište za brojne pripadnike islamske vjere koji su prognani sa ranije

spomenutih područja koja su pripala Habsburgovcima i Mletcima.13

**2. Rat (1736 – 1739) i Beogradski mirovni sporazum**

Tako su odredbe mirovnog sporazuma iz Jedrena, 1720. godine,

omogućile Rusiji slobodnu trgovinu na kopnu, sa Osmanskim carstvom i

pravo držanja svog poslanika na Porti. Tom prilikom, Rusija se obavezala da

neće prodirati u Poljsku, sa izuzetkom u slučaju, strane intervencije u njoj.14

U novonastalim okolnostima ruska ekspanzija jedino je moguća prema

Perzijskom carstvu, gdje se ruski interesi podudaraju, sa interesima

Osmanskog carstva. Tako su se kao saveznici, u ratu protiv Perzije, našli

vječiti suparnici: Osmansko carstvo i Rusija. Savezništvo je bilo kratkog

vijeka, jer se Perzija, odnosno obale Azovskog mora, pokazale kao težak

zalogaj za Rusiju. Međutim, poslije neuspješnih ofanzivnih akcija u Perziji,

Rusija, ne obazirući se na odredbe ugovora iz Jedrena, upliće u probleme u

Poljskoj.15 Rusija koristi zauzetost Osmanskog carstva ratom u Perziji i želi

da preduhitri moguću Portinu reakciju, poslije završetka rata, te joj objavljuje

rat. Taj izazov Porta je prihvatila i tako je došlo do novog rata između

Osmanskog carstva i Rusije.16 Sam početak rata, bio je povoljan za Rusiju,

koja je zauzela Azov i opustošila tatarske teritorije.

flote, koja će kasnije nanositi teške poraze osmanskoj vojsci. Ujedno to predstavlja početak realizacije

ruske politike za izlazima na topla mora. (Mustafa Spahić, *Povijest islama,* El-Hidaja, Sarajevo,

1996., 436.; V. Popović, *n.dj.,* 75-76.

*13 Isto.*

*14* Joseph von Hammer*, Historija Turskog (Osmanskog) carstva Historija Osmanskog carstva,* knj. III,

Zagreb, 1979., 123-141.

*15 M.Imamović, Historija Bošnjaka,*BZK Preporod, Sarajevo, 2007., *297.i* V. Popović, *n.dj., 81.* Rusija

potpomaže dolazak na prijesto Augusta III Saksonskog, umjesto Stanislava Lešćinskog. S druge

strane, Poljska je Osmanskom carstvu potrebna kao kordon protiv Rusije i kao faktor stabilnosti na

gornjem Podunavlju ( V. Popović, *n.dj*., 81). *Tada je Osmansko carstvo vodilo rat sa Perzijom,koji je*

*za njih bio mnogo značajniji, jer u Perzijskom carstvu, su dominirali Iranci kao predstavnici šiitskog*

*islama, za razliku od Turaka koji su sa sultanom-halifom na čelu bili pobornici sunitskog islama* (J.

Hammer, *Historija Osmanskog carstva,* knj .III,158-159.).

*16Rusija, pod optužbom da Tatari povrjeđuju ruski teritorij, objavi rat Porti*. (J. Hammer, *Historija*

*Osmanskog carstva,* knjiga III, *155-156.*). *Iako je rat otpočeo u dosta nezgodnom trenutku po*

*Osmansko carstvo, ipak je to bio period kada ono doživljava modernizaciju, primjenom mnogih*

pozitivnih evropskih iskustava. Takvo stanje Carstvo duguje velikom veziru Damad Ibrahim-paši i

njegovom periodu „lala“ (1717-1730); Vidi: M. Imamović, *Historija Bošnjaka*, 296-297.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

341

Bošnjaci kao sastavni dio osmanske vojske, učestvovali su u svim

ratovima koje je vodilo Osmansko carstvo. Tu treba prije svih drugih,

spomenuti ratove, koje je Osmansko carstvo vodilo u Perziji i protiv Rusije.

U borbama protiv Rusije za Bošnjake je pogotovo bio tragičan rat, 1737.

godine, vođen kod Ozije.17 Ulaskom Habsburške carevine u sukob, za

Bošnjake, rat poprima jednu novu dimenziju. U tom ratu Bošnjaci su ostali

bez svoje vojne elite, koja je otpremljena na front prema Rusiji, kao i bez

značajnije podrške centralne vlasti. Ipak sve te okolnosti nisu ih spriječile

(Bošnjake) da pruže snažan otpor i odnesu pobjedu u bici kod Banjaluke,

4.VIII 1737. godine, i time ispišu jednu od najljepših stranica bosanske

historije i samosvijesti.18 Upravo ovom pobjedom, kao i kasnijim pobjedama

na ratištima Bosne i Srbije, Bošnjaci, ne samo da su sačuvali postojeće

teritorije, nego su uspjeli protjerati neprijatelja na prirodnu među Bosne,

rijeku Savu. Ovi uspjesi su bili jedan od glavnih razloga što je Bosanski

pašaluk na mirovnim pregovorima, u Beogradu (1739), uspio povratiti

teritorije, koje je od Habsburškog carstva izgubio Požarevačkim mirom

(1718). Nepovoljne ratne okolnosti u Bosni i Srbiji natjerali Habsburško

carstvo da potpiše poprilično nepovoljan mir u u Beogradu.19 Ovaj mir je

sklopljen uz francusko posredovanje između Habsburškog i Osmanskog

carstva, 1. IX 1739. godine. Po njemu je Austrija povukla svoje granice na

Savu i Dunav, pri čemu je predala i opkoljeni Beograd.20 Na taj način vodeću

ulogu u politici Istočnog pitanja, u narednom periodu, preuzela je Rusija.

17 O bici pod Ozijom vidi historijsko svjedočanstvo Ahmeda Hadžinesimovića u djelu: Omer

Novljanin-Ahmed Hadžinesimović, *Odbrana Bosne 1736-1739. Dvije bosanske kronike,* Bošnjačka

knjiga, Islamska pedagoška akademija, Zenica,1994., 97-140 (nadalje: *Dvije bosanske kronike*)*.* O

istoj bici postoji narodna pjesma “Boj pod Ozijom”, dok je Safvet beg Bašagić pod istim naslovom

napisao dramu u stihovima.

*18* Hamdija Kreševljaković, *Bitka pod Banjalukom 4.VIII 1737*., Izabrana djela IV, "Veselin Masleša",

Sarajevo, 1991., 5-22.; *Dvije bosanske kronike*, 7-96.

19 Rusija i Austrija su prije početka rata imale sporazum o podjeli Osmanskih teritorija,po kome bi

Rusiji pripao Krim,Azov i dijelovi Vlaške i Moldavije; a Austrija Bosna i Albanija do ušća Drima.

(Vidi: M. Imamović, *Historija Bošnjaka*, 297.). Kada je počeo rat, Austrija je uz pomoć Engleske i

Nizozemske sazvala mirovni kongres u Nimirovu (august-oktobar 1737). U pripremi samog kongresa,

Austrija je planirala da uđe u rat protiv Osmanskog carstva, te da osvojiti što više teritorija

Osmanskog carstva u Bosni i Srbiji,tako da kongres čiji je ona incijator,praktično potvrdi te planirane

ratne dobitke (V. Popović, n.dj., 81-82.). Tom prilikom Rusija je tražila Azov,Krim i slobodnu

trgovinu Crnim morem,te nezavisnost Vlaške i Moldavije pod ruskim protektoratom(V. Popović,

*n.dj*., 83-84).

20 Time se Austrija povlači sa Balkanskog poluotoka, prihvatajući teritorijalno razgraničenje koje je

postojalo prije mirovnog ugovora u Požarevcu, 1718. godine(V. Popović,*n.dj.,* 83.).

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

342

Napuštena od svog saveznika, Rusija, se našla u veoma teškoj

situaciji. Sa sjevera je prijetila mogućnost izbijanja rata sa Švedskom, dok na

frontu prema Osmanskom carstvu, nema većih uspjeha.21 Tako su nastale

okolnosti za sklapanje mira, kojim se Rusija odrekla svih teritorijalnih

dobitaka u ratu, uz dodatnu obavezu rušenja Azova, čiji okolni prostor je

morao ostati nenaseljen. Rusija je na Crnom moru, mogla trgovati samo

turskim brodovima. Na skupu je ruska diplomatija pokušavala privolit Portu

da prizna rusku carsku titulu, što je od strane Porte odloženo za naredni

period.22 Ovo je bio posljednji uspješan rat Osmanskog carstva u okviru

Istočnog pitanja.

Ratovi koji su u okviru Istočnog pitanja vođeni između Osmanskog

carstva i Rusije(1768-1774), ne miješanjem Austrije, u velikoj mjeri su

poštedili Bosnu, ali da ipak po Bošnjake ne bude sve tako sjajno, pobrinuo se

Šćepan Mali (1766-1774). On je stao na čelo crnogorske pobune, odbivši da

plaća harač, te je otpočeo sa razbojničkim akcije na okolnim područjima

carstva.23 Navedeni rat (1768 – 1774) bio je veoma nepovoljan za Osmanlije.

Mirovni sporazum vođen je u Kučuk-kajnardžiju (u bugarskoj Dobrudži),

između 10-21. jula 1774. godine. Na ovom skupu Rusija se odrekla slijedećih

teritorija, koje je bila osvojila u ratu: Vlaške, Moldavije, Besarabije i ostrva u

Arhipelagu. Istovremeno je zadržala crnomorsku obalu između Dnjepra i

Buga, izuzev Ozije. Isto tako luke Azov, Janikale i Kerč sa okolnim

područjem su pripale Rusiji.24 Za Rusiju od posebnog značaja je bilo

pripajanje krimskih Tatara, kao i izlazak na Crno more, a preko njega

trgovina sa Sredozemljem. U toj trgovini Sredozemljem Rusiji je dobila

položaj povlaštene države, što su već od ranije imale Engleska i Francuska.

Rusija je imala pravo da drži svog predstavnika u Carigradu, te da otvara

konzulate u drugim dijelovima Carstva. Porta se obavezala da će u svim

budućim aktima upotrebljavati rusku „*carsku titulu*“, te je obećala amnestiju

za sve učesnike u ratu.25 Rusija je dobila protektorat nad osmanlijskim

21 Sklapanja mira, Porta će stupiti u odbrambeni savez sa Švedskom. (V. Popović, *n.dj*., 83-84).

22Austrija i Rusija, se u narednih periodu moraju pozabaviti svojim unutrašnjim problemima. Iz

mirovnih ugovora, 1739., najveću korist je izvukla Francuska, koja preuzela vodeću ulogu u

levantskoj trgovini (V. Popović, *n.dj,.* 84-85.).

23 *Istorijski leksikon Crne Gore*, Podgorici, 2006., 1129-1130.

24 J. Hammer, *Historija Osmanskog carstva*, 252-253.;V. Popovoć, *n.dj*., .88-90.; M. Imamović,

*Historija Bošnjaka*, 319-320.

25 Insistiranje na carskoj tituli u ovim i ranijim mirovnim pregovorima se može protumačiti,planovima

velikoruske ekspanzije na Bosfor i zauzimanja Carigrada, na koji bi Rusija imala pravo kao

"nasljednik Bizantijskog carstva". Jer kada je došlo do Crkvenog raskola 1054. godine,kršćanstvo je

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

343

vazalnim kneževinama Vlaškom i Moldavijom, kao i nad svim kršćanima

carstva.26 „Mir u Kučuk-Kajnardžiju dao je Rusiji slobodan izlaza na Crno

more, učinio ju je crnomorskom silom, i otvorio joj trgovačku vezu sa

Sredozemnim morem kroz moreuze, dao joj neku vrstu protektorata nad

Vlaškom i Moldavijom i nad pravoslavnom crkvom i stanovništvom u

Osmanskom carstvu. Tim je udarena osnovica ruskoj politici, koja je preko

protektorata nad kršćanima težila za protektoratom nad Osmanskim carstvom,

sve dok nije na Pariškom kongresu 1856. godine taj ruski protektorat

zamijenjen Evropskim.“27 Iako je Istočno pitanje otvoreno prvim uzmicanjem

Osmanskog carstva na evropskom tlu, poslije ovog mirovnog sporazuma

otvara se problema sa baštinom „*bolesnika na Bosforu*“28 jer Osmansko

carstvo je bilo sve slabije i njegov opstanak u velikoj mjeri je ovisio o

interesnim sferama velikih sila. Iako je bilo bezbroj pokušaja rehabilitacije

Osmanskog carstva, ona se nikada nije ostvarila.

Rusija je 1783. godine anektirala tatarski Krim, što je bilo u

suprotnosti sa prethodnim mirovnim sporazumom. Samim time, Osmanlije su

izgubile najelitniju vojnu komponentu u odbrani crnomorskih područja. Ovoj

ruskoj akciji diplomatsku pomoć su pružile Austrija, Francuska i Engleska,

tako da je Porta i pored ratnih priprema, odlučila da prizna aneksiju. Nešto

kasnije, Austrija je izvršila vojno zaposjedanje osmanske Bukovine, da bi

diplomatskom akcijom dobila saglasnost Porte za to osvajanje. Tragične

posljedice po Portu, ostavila je prva i druga podjela Poljske, čime su Austrija,

Pruska i Rusija uspostavile ravnoteža u tom regionu. Posljedica toga je

preusmjeravanje ofanzivnih akcija Austrije i Rusije prema Osmanskom

carstvu.29

podijeljeno na katoličko i pravoslavno. Rusija je u to vrijeme bila jedina samostalna pravoslavna

država, pa je razvila neku svojstvenu sebi ideologiju, da joj po tome pripada Carigrad.

26 Isto tako,sultan je kao halifa,imao pravo zaštite muslimanskog stanovništva na teritoriji Rusije, kao i

tatarskog kaganata.(M. Imamović, *Historija Bošnjaka*, 320).

27 V. Popović, *n.dj*., 89.

28 Ovaj dijagnosticirani termin prvi je uveo u upotrebu ruski car Nikola I (1825-1855). Vidi: M.

Imamović, *Historija Bošnjaka*, 320.

29 Austrija i Rusija, plašile su se rehabilitacije Osmanskog carstva te zbog toga, 1781. godine,

obnavljaju ugovor o savezništvu, iz kojeg će proizaći memorandum, carice Katarine, austrijskom caru

Josipu II, 10. IX 1782. godine. Ovim memorandumom je predviđeno razbijanja i raspodjele

evropskih provincija Osmanskog carstva, na sljedeći način:

-ujedinjenjem Besarabije,Vlaške i Moldavije koje je trebalo oduzeti Osmanskom carstvu stvorila bi

se država pod, antičkim, nazivom Dakija. Za vladara ove države Katarina je predlagala svog

miljenika Potemkina.

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

344

S druge strane, zaštitarska strana pravoslavnog stanovništva se ogleda

kroz konstantno potpirivanje pravoslavnog stanovništva na Balkanskim

prostorima na otpor osmanskoj vlasti. Navedene okolnosti uvjetovali su da

tokom XVIII stoljeća u Bosni javljaju česte pobune, kao rezultat raznih

nezadovoljstava, tako i zbog socijalnih problema. Ipak u ovom periodu je

primjetna kompaktnost stanovništva i njihova vezanost za Bosnu, bez obzira

na vjersku pripadnost. Iako je bilo međukršćanske solidarnosti, u toku ratova

ona, u Bosni, nije imala odjek kao u drugim provincijama Carstva. Izuzetak

predstavlja djelovanje uskočko-hajdučkih bandi.30

Ratne okolnosti proizašle iz rusko-osmanskog rata (1768-1774) i

općeevropskih prilika druge polovine XVIII stoljeća pojačano su otvorile

apetite kod Rusije i Habsburgovaca. U tom pravcu, vrhunac ruskohabsburških

dogovora predstavlja sastanak Katarine II i Josifa II, u Herzonu

na Krimu. Porta je, u takvim okolnostima pošto je uvidjela stvarnu opasnost

koja joj prijeti, donijela odluku o objavi rata Rusiji (avgust 1787. godine).

Time je ona željela da preduhitri Rusiju. U takvim okolnostima Rusiji se za

pomoć, na osnovu savezničkih ugovora, obratila Habsburškom carstvu. Tom

pozivu Austrija se odazvala, i tako je otpočeo posljednji zajednički rat Rusije

i Habsburškog carstva protiv Osmanskog carstva.

Prostor Bosne i Hercegovine našao se u iznimno teškoj situaciji za

vrijeme rata (1788-1791/2/), između Osmanskog carstva, s jedne strane, te

-ujedinjenjem Trakije, Makedonije, Bugarske i sjeverne Grčke, obnovilo bi se, sa sjedištem u

Carigradu, Bizantijsko carstvo. Za prijesto toga Carstva bio je predviđen trogodišnji Katarinin unuk

Konstantin.

Austrijska diplomatija, predvođena Kaunicom, nije bila zadovoljna ovim prijedlozima, pa je iznosila

svoje zahtjeve: Mala Vlaška sa zemljišnim pojasem širine tri milje,uz desnu obalu Dunava od

Nikopolja do Beograda, zajedno sa ova dva grada, kao i gradovima Vidin i Oršava su trebali pripasti

Austriji. Granica od Beograda je trebala ići do Drimskog zaljeva(obuhvatajući i zaljev). Područje

zapadno od ove linije je trebalo pripasti Austriji, kao i mletački posjedi u Dalmaciji i Istri, dok bi kao

odštetu „republikancima“, dali teritorije na poluotoku Moreji, te otocima: Krit, Kipar i dr. Zbog

pretjeranih zahtjeva jedne i druge strane,pregovori su privremeno propadali. U to vrijeme Francuska

je primijetila veliku opasnost koja prijeti Evropi od Rusije i predlaže ograničenje ruske crnomorske

flote. Francuska je ubrzala mirovne pregovore sa Engleskom, poslije sjevernoameričkog rata, s

ciljem da ima odriješene ruke na Istoku. Izgubivši svoje kolonije u sjevernoj Americi, Engleska se

okreće Indiji, pri čemu osmanski teritorij predstavlja najbolju sponu Engleske i Indije. U takvim

okolnostima Engleska, kao i Francuska počinje sve više da štiti Osmansko carstvo, što je bio glavni

oslonac opstanka ovog carstva u budućnosti. Porta je sklopila 1782. godine prijateljsko trgovački

ugovor sa Španijom, koja se obavezala da će spriječiti prolaz kroz Gibraltar svakoj floti, koja bude

upućena protiv Osmanskog carstva (V. Popović, *n.dj.,* 91-94).

30S. Bašagić, *n.dj*., 79-117.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

345

Rusije i Habsburškog carstva, sa druge strane. U tom ratu Habsburgovci sa

ogromnim snagama su napali prostor Bosanskog pašaluka, gdje dolazi do

pozicionog rata, koji je po gradu Dubici, prozvan Dubičkim. U toku rata

Bošnjaci su patriotizmom i hrabrošću uspjeli sačuvati značajnijeg prodora

Habsburške vojske na bosansko tlo.31 U toku rata, Austrija naišla na snažan

otpor u Bosni, dok u Srbiji, pošlo joj je za rukom da zauzme Beograd (1789),

Smederevo i Šabac. Glavni oslonac Austrijancima u ratnim operacijama su

bili srpski dobrovoljački odredi, frajkori.32 Međutim, s obzirom na ambicije to

su bili neznatni vojni uspjesi. U takvim okolnostima dolazi do sklapanja

mirovnog ugovora, između Osmanskog carstva i Austrije, u Svištovu 1791.

godine.

Mirom u Svištovu, Bosna je izgubila grad Cetingrad, dok su u ratu

izgubljeni gradovi: Dubica, Novi i Gradiška, po odredbama ugovora, vraćeni

Bosni.33

Pošto se našla u dosta neugodnoj situaciji, mirovno rješenje je

prihvatila i Rusija, preliminarnim mirom u Svištovu i definitivnim u Jašu, 9. I

1792. godine.34 Time se završio još jedan, u nizu ratova, između Osmanskog

carstva i Rusije. Po odredbama mirovnog ugovora Rusija je vratila

Osmanskom carstvu, osvojena područja u Vlaškoj i Moldaviji.35 Rusija je

imala pravo intervencije na Porti, za ove dvije kršćanske kneževine, kao i za

31Za taj patriotizam, začuđeni austrijski komandant fedmaršal Laudon kaže:“*da je nevjerovatno kako su*

*čvrsto građeni mali bosanski gradići i kako se tvrdokorno u njima Turci (Bošnjaci) bore, a s kojom se*

*lakoćom oni umiju iznova ušančiti, kad im se razori jedna odbrambena linija*“. (*Historija naroda*

*Jugoslavije II*, 1331.; M. Imamović, *Historija Bošnjaka*, 325).

32 Među frajkorima najpoznatiji je, Mihaljevićev frajkor, po austrijskom oficiru koji im je komandovao.

U Šumadiji se razvio pokret koji je, takođe, surađivao sa Austrijom pod vodstvom Koče

Anđelkovića, po kome je pokret prozvan Kočina krajina (V. Popović, *n.dj.,* 95).

33 *Historija naroda Jugoslavije II*, 1331. U navedenom djelu se navodi da pored Cetingrada su

izgubljeni i gradovi Srb, Lapac i pojas zemlje ispod Plješevice i oko Plitvičkih jezera, mirom u

Svištovu. Sa gubitkom Cetingrada Bošnjaci su se teško mirili, a pogotovo Hasanaga Pećki, koji je

preko 30. godina vodio svoj „privatni rat“, čiji vrhunac predstavlja njegovo zauzimanje i pljačkanje

Cetingrada 1822. godine.

34Više o mirovnim pregovorima u Svištovu i Jašu, pogledaj: V. Popović, *n.dj*., 96-98.M. Imamović,

*Historija Bošnjaka*, 326-327.; J. Hammer, *Historija Osmanskog carstva*, knj. III, 264-265.

35 Tako je propao plan o stvaranju Dakije, koji je naišao na simpatije i u Rimu, zbog etničke bliskosti

stanovnika ovih kneževina, sa stanovnicima Apeninskog poluostrva. Po odredbama mirovnog

ugovora,Porta se obavezala da neće u ovim dvjema kneževinama prikupljati zaostale poreze, kao ni

one u naredne dvije godine, po okončanju rata. (V. Popović, n.dj., ,90-98. M. Imamović, *Historija*

*Bošnjaka*, 322-326.)

Edin Mutapčić: “ISTOČNO PITANJE” I BOSNA I HERCEGOVINA PERIOD RAVNOTEŽE (1699 -

1774)

346

pravoslavne kršćane. To je predstavljalo vrlo značajan moment u ruskoj

dominaciji nad kršćanima, ali i u politici Istočnog pitanja.

**ZAKLJUČAK**

Neosvojivi bosanski teritorij bio je glavni razlog za promjenu

habsburške političke taktike prema Osmanskom carstvu. U narednom periodu

Habsburško carstvo nastoji da ekonomski podčini Bosnu, kao i druge dijelove

Osmanskog carstva. Ona je putem konzulata i špijunskih službi pratila

situaciju u Bosni, ali nikada se više nije usudila da krene u ratno osvajanje

bosanskog prostora, sve dok nije dobila saglasnost međunarodne zajednice i

Osmanskog carstva, na Berlinskom kongresu 1878. godine. Oslobođen od

habsburških osvajačkih poduhvata, prostor Bosne i Hercegovine, je u

narednom periodu bio prostor sukoba Bošnjaka i centralne vlasti u prvoj

polovini XIX stoljeća, odnosno ekspanzija nacionalističkih politika iz

susjedstva sredinom tog stoljeća.

Tako je ova veoma značajna „provincija“ Osmanskog carstva u

Evropi (Bosanski pašaluk) ušla u XIX stoljeće, stoljeće velikih prevrata u

bosanskoj historiji.